**Детска градина „Бисер”, община Марица, област Пловдив**

*4199 с.Труд , Област Пловдив Тел. 03126 / 2318;* GSM 0878102842  *ул.”Никола Петков “ № 17 e-mail:* *cdgbiser@abv.bg*

**ПРАВОМОЩИЯ НА ЧЛЕНОВЕТЕ НА ОБЩЕСТВЕНИЯ СЪВЕТ В**

**ДГ « БИСЕР»**

На основание чл. 269. (1) от ЗПУО, Общественият съвет в детската градина:

(1) 1. Одобрява стратегията за развитие на детската градина и приема ежегодния отчет на директора за изпълнението й;

2. Участва в работата на педагогическия съвет при обсъждането на програмите за превенция на ранното напускане на училище и за предоставяне на равни възможности, за приобщаване на децата от уязвими групи, както и при обсъждане на избора на униформи.

 3. Предлага политики и мерки за подобряване качеството на образователния процес въз основа на резултатите от самооценката на институцията и инспектирането на детската градина;

4. Дава становище за разпределението на бюджета по дейности и размера на капиталовите разходи, както и за отчета за изпълнението му;

5. Съгласува годишния учебен план;

 6. Участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти;

7. Съгласува избора от учителите на учебните помагала и книжки;

8. Сигнализира компетентните органи, когато при осъществяване на дейността си констатира нарушения на нормативните актове;

 9. Участва в създаването и приемането на етичен кодекс на ДГ.

10. Участва с представители в провеждането на конкурса за заемане на длъжността „директор" в общинските детски градини.

 11. Участват с представители в заседанията на педагогическия съвет с право на съвещателен глас.

12. Общественият съвет дава становища по други въпроси по искане на директора, педагогическия съвет, регионалното управление на образованието или Министерството на образованието и науката.

(2) При неодобрение от обществения съвет на актовете по ал. 1, т. 1 и 6, те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение.